Diari Oficial de la Generalitat Valenciana


Sumari del DOGV 9840, del 02-05-2024 (2024/3258)

Anunci pel qual se sotmet a informació pública la modificació número 2 del Pla parcial Palafangues, sòl dotacional educativocultural.
-------------------------------------------------------------------------------------------------------------------------------------

### Dades del document

Número de DOGV
:   9840

Data del DOGV
:   02-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3258


Data del document
:   11-04-2024

Organisme emissor
:   Ajuntament de Moncofa

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública la modificació número 2 del Pla parcial Palafangues, sòl dotacional educativocultural. [2024/3258]  
Wenceslao Alós Valls, alcalde president de l'Ajuntament de Moncofa, atenent les facultats que li conferix l'article 21 de la Llei 7/1985, de 2 d'abril, reguladora de les bases de règim local, i tota altra normativa d'aplicació, i atenent el que disposa la part resolutiva de l'acord plenari de 27 de març de 2024 en relació amb la modificació núm. 2, Pla parcial Palafangues, sòl dotacional educativocultural, disposa la publicació de l'edicte següent:  
  
«[…] Primer. Sotmetre les presents actuacions, proposta de pla (Modificació núm. 2, Pla parcial Palafangues, sòl dotacional educativocultural), a informació pública durant un període de quaranta-cinc dies, en virtut d'un edicte en el Diari Oficial de la Generalitat Valenciana (DOGV) i en premsa escrita de gran difusió, amb la posada a la disposició del públic dels documents objecte de l'expedient, a fi que es presenten totes les al·legacions, els documents i les justificacions que s'estimen pertinents a comptar des de l'endemà de la publicació de l'edicte corresponent en el DOGV.  
Segon. Iniciar, per un termini anàleg, el procés de consulta a les administracions públiques i als organismes afectats, amb una petició dels informes exigibles d'acord amb la legislació sectorial.  
Tercer. Assenyalar que la documentació podrà consultar-se en la web municipal www.moncofa.sedelectronica.es, com a documentació sotmesa a informació pública, i posar-se així mateix a la disposició del públic interessat en dies laborables, a les oficines del Departament d'Urbanisme d'este ajuntament, situat a la plaça Constitució, núm. 4, baixos, d'esta localitat, en horari de 09.00 a 14.00 hores.  
Quart. Suspendre, durant el termini de dos anys, la tramitació i atorgament de llicències de parcel·lació de terrenys, edificació i/o altres instruments, declaracions responsables o comunicacions prèvies d'edificació, usos i activitats, així com la dels acords aprovatoris de nous programes d'actuació per a l'àmbit constituït pel present àmbit d'actuació, anunciat el seu abast per remissió al document exposat al públic i elaborat pels servicis tècnics municipals, amb l'excepció d'aquelles llicències o instruments per a obres o activitats compatibles amb l'antiga i la nova ordenació. La present suspensió s'extingirà amb l'aprovació definitiva del planejament o pel transcurs del termini màxim de suspensió sense que s'haja aprovat la present modificació.»  
  
Cosa que es publica als efectes oportuns.  
  
Moncofa, 11 d'abril de 2024.- L'alcalde: Wenceslao Alós Valls.